Publication: Magyar Közlöny
Issue: MK-1998-87 (Year: 1998, Number: 87)
Era: 1990-2004
Section: a 28/1998. (IX. 29.) FVM rendelethez
Paragraph Index: 31

a 28/1998. (IX. 29.) FVM rendelethez Pályázati felhívás a borlepárlás intervenciós támogatására Az FVM ARH pályázatot hirdet azon jövedéki engedéllyel rendelkező középfokú borpárlat készítésére alkalmas lepárló üzemek részére, amelyek 1997. évben is részt vettek a borlepárlásban, legalább húszezer hektoliter bor lepárlását végezték, és vállalják a rendeletben előírt lepárló üzemre vonatkozó előírások teljesítését átlagosan 11 v/v%-os szőlőbor ötven forint/liter alapáron történő felvásárlását a támogatás mértékére (ez nem haladhatja meg a harmincöt forint/litert) és a felvásárlásra tervezett szőlőbor mennyiségére, amely nem lehet kevesebb, mint tizenötezer hektoliter. Amennyiben a beérkezett pályázatok alapján a pályázott mennyiségek összege meghaladja a kétszáztizennégyezer hektoliter szőlőbor mennyiségét, úgy arányos visszaosztásra kerül sor. A pályázatoknak továbbá tartalmaznia kell: — a lepárló üzem nevét, — a lepárló üzem feldolgozó telephelyének címét, — a lepárló üzem telefon- és telefaxszámát, — a lepárlással kapcsolatban felvilágosítást és bejelentést adó-fogadó személy nevét. A pályázatot zárt borítékban kell személyesen benyújtani az FVM ARH Növényi Termékek Osztályára (Budapest V., Kossuth Lajos tér 11.). A borítékra rá kell írni „Pályázat borlepárlási intervenciós támogatásra”. Pályázati határidő: A pályázatot a rendelet megjelenését követő 3. napig kell benyújtani az előző címre. A pályázat elbírálásáról a lepárló üzemek az FVM ARH közleménye alapján értesülhetnek. Az oktatási miniszter 5/1998. (IX. 29.) OM rendelete szakpszichológusi szakirányú továbbképzési szakok képesítési követelményeiről A felsőoktatásról szóló — többször módosított — 1993. évi LXXX. törvény 74. §-ának (1) bekezdése e) pontjában foglalt felhatalmazás alapján a következőket rendelem el:

Source: https://magyarkozlony.hu/hivatalos-lapok/3d5c1019c0260ab170a4b39bc5fc90031f7e924c/dokumentumok/7f419550126db5498ed285a5be4bd9b3270178e0/letoltes